My visie is... om ’n universiteit te bou wat diversiteit, inklusiwiteit en akademiese uitnemendheid aangryp. Ek wil hê dat jy welkom en veilig sal voel wanneer jy ons leer- en leefruimte betree – ’n plek waar jy jou sosiale en akademiese drome kan verwesenlik. Ons bied aan jou ’n ervaring wat ’n gebalanseerde grondslag verskaf vir wat die toekoms ook al van jou vereis – van akademie tot sport, kuns, kultuurbedrywighede en ’n verskeidenheid studenteverenigings om van te kies.
Eerstejaarstudente... word verwelkom deur ons Gateway-oriënteringsprogram vir Eerstejaars. Ons sal jou help om jou weg op die kampus te vind, seker te maak dat jy geregistreer is, en jou na akademiese advisering, beroepsvoorligting en ander steundienste op die kampus verwys.
Kom geniet... ’n ondersteunende, vriendelike, aangename en intellektueel verfrissende omgewing waar akademiese uitnemendheid en die aanvaarding van mense die kern vorm van wat ons doen. Ons het uitnemende doelwitte en oogmerke vir jou sukses as ’n toekomstige gegradueerde, baanbreker en leier in die wêreld.